**Iartă-ne Doamne!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iartă-ne Doamne!

Veniți -napoi mesteceni, veniți –napoi stejari,

vă strigă disperată, sfârșită de durere,

pădurea secerată de gloata de tâlhari,

ajunși cu voia noastră acolo, la putere!

Întoarce Doamne timpul, întoarce-l înapoi,

redă-ne Tu momentul când am plecat greșit,

aruncă Tu în neguri toți anii ăștia goi

prefă-Te că nu vezi că totul s-a sfârșit!

Ne-au blestemat străbunii, ne-or blestema nepoții,

că ne-am vândut pădurea și-am dat-o la străini,

redă-ne Doamne vremea ce ne-au furat-o hoții,

tâlharii fără minte, cu suflete de câini!

Privește-ne de-acolo, din lumea Ta divină,

privește-ne cu milă și iartă-ne pe toți,

că Ți-am lăsat grădina fără sfânta lumină

că ne-am lăsat noi maica, pe mâna unor hoți!

Întoarce Doamne timpul, întoarce-l înapoi,

redă-ne Tu momentul când am plecat greșit,

aruncă Tu în neguri toți anii ăștia goi

prefă-Te că nu vezi că totul s-a sfârșit!